# Uredništvo Časopisa za književnu i kulturalnu teoriju „k.“ raspisuje natječaj za slanje radova za 15. broj s temom *Ruševine*

Ovogodišnji broj posvećen je temi ruševina i raspadanja. Pozivaju se studenti/ce komparativne književnosti i srodnih humanističkih i društvenih znanosti na slanje autorskih radova koji se bave doslovnim i metaforičkim ruševinama: napuštenim tvornicama i razrušenim spomenicima, kulturnim reprezentacijama apokalipse, tijelom, psihom ili pripovijedanjem u raspadanju. Prihvaćamo i radove koji se bave obnavljanjem ruševina (skvotovima ili radnim akcijama) kao i analize dezintegracije društvenih skupina i klasa te potičemo autore i autorice da se posvete lokalnom i regionalnom kontekstu.

Radovi se primaju do **15. 11. 2019.** godine na e­mail uredništva: **k.casopis@gmail.com**

# UPUTE AUTORI(CA)MA

Radovi mogu biti pisani samostalno ili u koautorstvu. Ne moraju biti napisani u sklopu kolegija, ali prihvaćaju se i seminarski radovi.

Prihvaćaju se isključivo radovi koji nisu prethodno objavljivani.

Prihvaćaju se radovi veličine do jednog autorskog arka (16 kartica teksta, odnosno 28 800 znakova, uključujući razmake).

Radovi se predaju u .doc ili .docx formatu na e-mail uredništva.

# TEHNIČKE UPUTE

Naslovna stranica prilaže se na posebnom listu i sadrži:

* + ime i prezime autora/ice
	+ kontakt autora/ice (e-mail adresa)
	+ naslov rada

Glavni tekst:

* + grafičke značajke: font Times New Roman, 12 točaka, dvostruki prored, obostrano poravnanje
	+ hrvatski ili engleski jezik

# CITIRANJE U RADU

* + Citati dulji od tri retka uvlače se udesno za 1 cm.
	+ Koristiti dvostruke navodnike za citiranje („ ”), odnosno jednostruke (‘ ’) za citat unutar citata.
	+ Bilješke na dnu stranice koriste se isključivo za dodatna objašnjenja.
	+ Izvor se navodi u zagradi (Prezime Godina: Stranica); ako se citira više izvora jednog autora izdanih iste godine, u zagradi se dodatno označavaju malim slovima, pa se navodi (Prezime Godina: Stranica).
	+ Ako se citira izvor s dvama autorima, u zagradi se navode prezimena obaju autora; ako se citira izvor s više od dvaju autora, u zagradi se navodi prezime prvog autora nakon čega se nadodaje “i dr.”.
	+ Za citiranje izvora s interneta u zagradi se navodi prezime autora; ako autor nije naveden, u zagradi se navodi naslov teksta.
	+ Za neizravno citiranje navesti i izvor koji posreduje (cit. prema Prezime Godina: Stranica).

# UPUTE ZA NAVOĐENJE LITERATURE

Navode se bibliografske jedinice za sve korištene i u članku citirane radove, a njihov je redoslijed abecedni (prema prezimenu autora/ice).

# Knjiga

Prezime i ime autora/ice. Godina izdanja. *Naslov knjige*. Mjesto izdanja: Izdavač.

# Članak u časopisu

Prezime i ime autora/ice. Godina izdanja. „Naslov članka“. U: *Naslov časopisa* godište, broj: brojevi stranica članka.

# Članak iz zbornika

Prezime i ime autora/ice. Godina izdanja. „Naslov članka“. U: *Naslov zbornika*. Ur. Ime i prezime urednika/ce. Mjesto izdanja: Izdavač: brojevi stranica članka.

# Filmski izvori

*Naslov filma*. Red. Ime i prezime redatelja/ice. Produkcijska kuća (Mjesto). Godina.

# Web-izvori

1. S autor(ic)om i bez broja stranica

Prezime i ime autora/ice. *Naslov: podnaslov teksta*. URL: potpuna http adresa (datum pristupa izvoru).

1. Bez autora/ice

*Naslov: podnaslov teksta*. URL: potpuna http adresa (datum pristupa izvoru).

U slučaju nedoumica i problema u vezi prijave radova autori(ca)ma na raspolaganju stoji uredništvo Časopisa „k.“.